ישיבת מליאה, כנסת 24, פרוטוקול מספר 154, 2022-10-12 00:00

מיקי לוי: ערב טוב.

מיקי לוי: היום יום רביעי, י"ז בתשרי התשפ"ג, 12 באוקטובר 2022, אני מתכבד לפתוח את מליאת הכנסת.

מיקי לוי: יש לי לומר כמה דברים טרם העברת זכות הדיבור למזכיר הכנסת.

מיקי לוי: כנסת נכבדה, לאור בקשה שהגיעה ממזכירות הממשלה, ולאור חשיבות הסכם הגבול הימי ההיסטורי בין ישראל ללבנון, ביקשתי לכנס את המליאה בהקדם האפשרי, כדי לאפשר לחברי הכנסת לקבל לידיהם את פרטי ההסכם שהונח על שולחן הכנסת.

מיקי לוי: ברגע שהממשלה דנה בהסכם אין שום סיבה לדחות את הנחתו על שולחן הכנסת בפני חברי הכנסת.

מיקי לוי: אני מודה לעובדי הכנסת שנמצאים פה בהתראה קצרה כל כך במהלך הפגרה.

מיקי לוי: תודה רבה לכם.

מיקי לוי: בתקופה האחרונה סיירתי בראש הנקרה ולאורך גבול הצפון; קיבלתי סקירות ביטחוניות מגורמי הביטחון, למדתי את פרטי המחלוקת והבנתי את חשיבות ונחיצות ההסכם.

מיקי לוי: במהלך ביקורי המדיני בפריז גם הבהרתי למארחיי באספה הלאומית ובסנאט הצרפתי את חשיבות ההגעה להסכם, והתרעתי בפניהם על הסכנה שחיזבאללה מציב לשקט באזור ולמדינת לבנון.

מיקי לוי: הבהרתי גם שללא ההסכם ישראל תזרים גז מכריש ברגע שיהיה פעיל, ואם חיזבאללה ינסה לפגוע בו ישראל תגיב בעוצמה.

מיקי לוי: אני שמח שצרפת וארצות הברית סייעו להגעה להסכם החשוב הזה, ששומר על האינטרסים הביטחוניים והכלכליים של מדינת ישראל.

מיקי לוי: תודה רבה.

מיקי לוי: הודעה למזכיר הכנסת.

דן מרזוק: ברשות יושב-ראש הכנסת, אבקש להודיעכם כי הונח היום על שולחן הכנסת הסכם תיחום הגבול הימי הצפוני.

דן מרזוק: תודה.

מיקי לוי: תודה רבה למזכיר הכנסת.

מיקי לוי: תמה הישיבה.

מיקי לוי: ישיבה זו נעולה.

מיקי לוי: תודה רבה.